ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-215596/27-2017

Обреновац, 16.06.2017.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 13.**

Пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1 :**

Дана 06.06.2017. смо Вас, као лице заинтересовано у поступку предметне ЈН, замолили да објавите пречишћен текст конкурсне документације у Wорд документу са свим, до тада, објављеним изменама.

На овај наш захтев добили смо следећи негативан одговор:“ Обзиром да је Наручилац све измене објавио на Порталу УЈН у Wорд документу као и конкурсну документацију, нисмо у могућности да објављујемо конкурсну документацију- пречишћен текст јер би могло доћи до “техничких” грешака у истој што би евентуално довело до значајних проблема.“

У међувремену је Наручилац извршио још 3 измене – укупно 6 измена конкурсне документације како у техничкој спецификацији тако и у обрасцима који су саставни део понуде,нпр. у шестој измени је измењен текст чл.8 Уговора, при чему се одшампане стране измене не могу „убацити“ у преостали неизмењени део текста Уговора а да се одређени делови текста Уговора не дуплирају а при томе нису исте садржине.

Управо из овог разлога као и разлога који је Наручилац у свом одговору на наш првобитни захтев навео: „јер би могло доћи до “техничких” грешака у истој што би евентуално довело до значајних проблема.“ неопходно је да Наручилац уврсти све објављене измене и објави пречишне текст конкурсне документације тј. да у складу са чл.61 ЗЈН омогући понуђачима достављање прихватљивих понуда.

У супротном из горе наведеног разлога – преклапања текста на страницама у објављеним изменама и у претходној верзији конкурсне документације (које нису исте садржине) као и могућих техничких грешака приликом уклапања образаца објављених у изменама и преосталог неизмењеног дела конкурсне документације понуђачима није омогућено да доставе прихватљиве понуде.

У том смислу упозоравамо Наручиоца да није припремио КД на начин како га чл.61 ЗЈН обавезује и још једном молимо Наручиоца да Обзиром да је на портал УЈН објављено шест обимних измене конкурсне документације које се односе и на техничку спецификацију и на обрасце који су саставни део понуде, да објави пречишћен текст конкурсне документације са свим унетим изменама и допуна у Wорд документу на порталу УЈН како би Понуђачи могли да формирају прихватљиве понуде у складу са чл. 61 ЗЈН, или да нама као заитнересованом лицу у поступку предметне ЈН, у одговору на овај маил, пошаље конкурсну документацију у wорд документу.

**ОДГОВОР 1:**

Обзиром да је Наручилац све измене објавио на Порталу УЈН у Wорд документу као и конкурсну документацију, нисмо у могућности да објављујемо конкурсну документацију- пречишћен текст јер би могло доћи до “техничких” грешака у истој што би евентуално довело до значајних проблема.

Наручилац је дана 15.06.2017. године објавио измене конурсне документације заведене под бројем 105.Е-03.01-215596/25-2017 које се односе на модел уговора (Члан 8.) .

Како Наручилац у прилогу измена није доставио модел уговора у целости, то га сад у прилогу доставља.

Прилог- Измењен Модел Уговора

КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

**УГОВОР О КУПОПРОДАЈИ ДОБАРА**

Набавка лежајева,

**УГОВОРНЕ СТРАНЕ:**

1. Јавно предузеће „Електропривреда Србије“ из Београда, Улица царице Милице бр. 2.,огранак ТЕНТ Београд-Обреновац, 11500 Обреновац, Богољуба Урошевића Црног 44., матични број 20053658, ПИБ 103920327, текући рачун 160-700-13 Banka Intesа ад Београд, које, у име и за рачун ЈП ЕПС, по пуномоћју бр. 12.01.72300/3-2016 од 01.03.2016.године, заступа финансијски директор ТЕНТ Милорад Лазић, дипл. екон. (у даљем тексту: Купац) и

2.\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (Продавац или лидер у име и за рачун групе понуђача у случају заједничке понуде)

2а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (члан групе понуђача или подизвођач)

2б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

текући рачун \_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, (члан групе понуђача или подизвођач)

(у даљем тексту: Продавац)

(у даљем тексту заједно: Уговорне стране)

закључиле су у Обреновцу, дана \_\_\_\_\_\_\_\_\_\_.године следећи:

Уговорне стране констатују:

* да је Купац у складу са Конкурсном документацијом а сагласно члану 32. Закона о јавним набавкама („Сл.гласник РС“, бр.124/2012, 14/2015 и 68/2015) (даље Закон) спровео отворени поступака јавне набавке **бр.** 3000/0654/2016 (109/2016,1175/2016,1199/2016,2100/2016)ради набавке добара**: Набавка лежајева**
* да је Позив за подношење понуда у вези предметне јавне набавке објављен на Порталу јавних набавки, као и на интернет страници Купца дана \_/\_.\_/\_.2017.год.
* да Понуда Продавца, која је заведена код Купца под бројем \_\_\_\_\_\_\_\_\_\_\_\_\_ од \_\_.\_\_.2017.године, у потпуности одговара захтеву Продавца из Позива за подношење понуда и Конкурсне документације
* да је Купац својом Одлуком о додели уговора бр. \_\_\_\_\_\_/\_\_\_\_\_\_ од \_/\_.\_/\_. 2016. године изабрао понуду продавца.

**ПРЕДМЕТ УГОВОРА**

Члан 1.

Предмет овог Уговора о купопродаји (даље: Уговор) је набавка нових добара : Набавка лежајева, ЈН бр. 3000/0654/2016 (109/2016,1175/2016,1199/2016,2100/2016)

Продавац се обавезује да за потребе Купца испоручи уговорена добра из става 1.овог члана у уговореном року, на паритету испоручено у месту складишта Огранак ТЕНТ у свему према Понуди Продавца број\_\_\_\_\_\_\_\_\_\_\_\_\_\_ од \_\_\_.\_\_\_\_.2017.године, Обрасцу структуре цене и Конкурсној документацији за предметну јавну набавку који чине саставни део овог Уговора.

**Члан 2.**

Овај Уговор и његови прилози сачињени су на српском језику.

На овај Уговор примењују се закони Републике Србије, У случају спора меродавно је право Републике Србије.

**УГОВОРЕНА ВРЕДНОСТ**

**Члан 3.**

Укупна вредност добара из члана 1.овог Уговора износи: \_\_\_\_\_\_\_\_\_\_\_\_\_\_\_\_ RSD без ПДВ-а. обрачунати ПДВ \_\_\_\_\_\_\_\_\_\_\_\_\_\_\_ RSD, што укупно износи \_\_\_\_\_\_\_\_\_\_\_\_\_\_\_\_\_\_\_\_ RSD

Припадајући порез на додату вредност, обрачунава се у складу са прописима Републике Србије.

У цену су урачунати сви трошкови који се односе на предмет јавне набавке и који су одређени Конкурсном документацијом.

Цена добара из става 1.овог члана утврђена је на паритету испоручено у магацин Огранка ТЕНТ , локације А, Б, ТЕК и ТЕМ и обухвата све трошкове које Продавац има у вези испоруке на начин како је регулисано овим Уговором

Цена је фиксна за цео уговорени период и не подлеже никаквој промени

**ИЗДАВАЊЕ РАЧУНА И ПЛАЋАЊЕ**

**Члан 4.**

Продавац се обавезује да, по извршеној испоруци добара из члана 1. овог Уговора, испостави исправан рачун директно Купцу, односно Огранку ЈП ЕПС, коме је испорука уговорених добара извршена, у року од 3 (три) дана, од дана извршене испоруке добара и потписивања отпремнице ( или Записник о изваршеној испоруци Прилог 3).

Рачун мора **гласити на: Јавно предузеће „Електропривреда Србије“ Београд, царице Милице 2, огранак ТЕНТ, Богољуба Урошевића Црног 44, 11500 Oбреновац, ПИБ (103920327)** и бити достављен на адресу Купца: Јавно предузеће „Електропривреда Србије“ Београд, огранак ТЕНТ Београд-Обреновац, Богољуба Урошевића Црног 44, 11500 Oбреновац, са обавезним прилозима-/Отпремница ( или Записник о изваршеној испоруци), са читко написаним именом и презименом и потписом овлашћеног лица Купца. **Продавац је обавезан да на рачуну/рачунима наведе уговр на основу којег се рачун издаје (број и датум).**

Плаћање добара који су предмет ове јавне набавке Купац ће извршити на текући рачун Продавца, након испоруке и потписивања отпремнице од стране овлашћених представника Купца и Продавца - без примедби, у року до 45 дана од дана пријема исправног рачуна са прилозима.

У испостављеном рачуну и отпремници, Продавац је дужан да се придржава тачно дефинисаних назива робе из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним. Уколико, због коришћења различитих шифрарника и софтверских решења није могуће у самом рачуну навести горе наведени тачан назив, Продавац је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.

**Рачун који није издат у складу са уговреним условима, неће бити исправан и биће враћен Продавцу.**

У случају примене корекције цене понуђач ће издати рачун на основу уговорених јединичних цена увећаних за корекцију цене , а износ корекције цене ће исказати у прилогу рачуна.

Рок плаћања почиње да тече од дана пријема исправног рачуна са захтеваном пратећом документацијом.

Обрачун корекције цене се не урачунава у вредност из члана 3. овог Уговора

**РОК И МЕСТО ИСПОРУКЕ**

**Члан 5.**

Продавац се обавезује да испоруку добара изврши у року од:

* **\_\_\_\_\_\_\_\_дана** од дана обостраног потписивања уговора за ставку 396 из Обрасца структуре цене
* **\_\_\_\_\_\_\_\_дана** од дана обостраног потписивања уговора за ставку 395 из Обрасца структуре цене
* \_\_\_\_\_\_\_\_ дана од дана обостраног потписивања уговора за све остале ставке из Обрасца структуре цене (осим ставке 396 и 395)

Паритет испоруке је ф-ко (магацин) огранак ТЕНТ, Београд – Обреновац, локације А, Б, ТЕК и ТЕМ, са урачунатим зависним трошковима а место испоруке добара је (магацин) огранак ТЕНТ, Београд – Обреновац :

- локација ТЕНТ А., Богољуба Урошевића 44 Обреновац

-локација Б, Ушће

-локација ТЕК Велики Црљени, 3. Октобра 146,

-локација ТЕМ свилајнац

**а према табели „Преглед количина по месту испоруке“ која се налази у прилогу број 2. који је саставни део уговора.**

Прелазак својине и ризика на испорученим добрима која се испоручују по овом Уговору, са Продавца на Купца, прелази на дан испоруке. Као датум испоруке сматра се датум пријема добара у складиште ЈП ЕПС, Огранак ТЕНТ .

Продавац се обавезује да, у оквиру утврђене динамике, отпрему, транспорт и испоруку добра организује тако да се пријем добара у складишта ЈП ЕПС врши у времену од 08:00 до 14:00 часова, а у свему у складу са инструкцијама и захтевима Купца.

Евентуално настала штета приликом транспорта предметних добара до места испоруке пада на терет Продавца.

У случају да Продавац не изврши испоруку добара у уговореном року, Купац има право на наплату уговорне казне.

**КВАЛИТАТИВНИ И КВАНТИТАТИВНИ ПРИЈЕМ**

**Члан 6.**

**Паковање обележавање**

Испоручена добра морају бити нова (некоришћени у експлоатацији), правилно складиштена и не старија од 5 година.

Свако испоручено добро мора бити упаковано у оригиналну јединичну амбалажу произвођача на којој су видљиви назив произвођача, ознака производа и земља порекла.

На амбалажи, приликом испоруке, продавац је обавезан да налепи налепницу са уписаним називом продавца (лого) и бројем јавне набавке (или бројем уговора купца).

Ознаке на паковању морају бити идентичне ознакама на лежају

У сваком паковању треба да се налази декларација о роби која садржи: годину производње, назив и земљу порекла произвођача и врсту добра.

На самом добру морају постојати фабричке неизбрисиве ознаке са најмање следећим подацима:

- Назив или логотип произвођача

- Ознака добра

Наручилац задржава право провере аутентичности и начина обележавања испоручене робе у регионалном представништву произвођача чија је роба понуђена.

Уколико Продавац нуди робу страног порекла, приликом испоруке робе, уз отпремни документ, мора доставити фотокопију JCI , која служи као доказ да је земља порекла наведена у понуди, идентична земљи порекла испоручене робе, у супротном роба неће бити примљена

Наручилац задржава право провере да ли карактеристике испоручених лежајева одговарају карактеристикама понуђених лежајева испитивањем референтних узорака у акредитованој установи.

Наручилац задржава право да позове добављача предметних лежајева, приликом уградње лежајева у веома одговорне компоненте, склопове и агрегате рад праћења рада у гарантном року. Понуђач сеобавезује да обезбеди техничку подршку у року од два дана од позива Наручиоца уколико се појаве проблеми у експлоатацији ради отклањања истих.

**Члан 7.**

**Квантитативни пријем**

Продавац се обавезује да писаним путем обавести Купца о тачном датуму испоруке најмање 2 радна дана пре планираног датума испоруке.

Обавештење из претходног става садржи следеће податке: број Уговора и јавне набавке, у складу са којим се врши испорука, датум отпреме, назив и регистарски број превозног средства којим се врши транспорт, количину, вредност пошиљке и очекивани час приспећа испоруке у место складиштења ЈП ЕПС, коме се добро испоручује.

Купац је дужан да, у складу са обавештењем Продавца, организује благовремено преузимање добра у времену од 08,00 до 14,00 часова.

Квантитативни пријем предмета уговора констатоваће се потписивањем Отпремнице и провером:

да ли је испоручена уговорена количина

да ли су добра без видљивог оштећења

да ли су добра испоручена у оригиналном паковању

да ли је уз испоручена добра достављена комплетна пратећа документација

У случају да дође до одступања од уговореног, Продавац је дужан да до краја уговореног рока испоруке отклони све недостатке а док се ти недостаци не отклоне, сматраће се да испорука није извршена у року.

**Члан 8.**

**Квалитативни пријем**

Купац је обавезан да по квантитативном пријему испоруке добара,без одлагања, утврди квалитет испорученог добра чим је то према редовном току ствари и околностима могуће, а најкасније у року од 10 (десет) дана.

Купац може одложити утврђивање квалитета испорученог добра док му Продавац не достави исправе које су за ту сврху неопходне, али је дужно да опомене Продавца да му их без одлагања достави.

Уколико се утврди да квалитет испорученог добра не одговара уговореном, Купац је обавезан да Продавцу стави писмени приговор на квалитет, без одлагања, а најкасније у року од 3 (три) дана од дана кадa је утврдио да квалитет испорученог добра не одговара уговореном.

Када се, после извршеног квалитативног пријема, покаже да испоручено добро има неки скривени недостатак, Купац је обавезан да Продавцу стави приговор на квалитет без одлагања, чим утврди недостатак.

Продавац је обавезан да у року од 10 дана од дана пријема приговора из става 3. и става 4. овог члана, писмено обавести Купца о исходу рекламације.

Купац, који је Продавцу благовремено и на поуздан начин ставио приговор због утврђених недостатака у квалитету добра, има право да, у року остављеном у приговору, тражи од Продавца:

- да отклони недостатке о свом трошку, ако су мане на добрима отклоњиве, или

- да му испоручи нове количине добра без недостатака о свом трошку и да испоручено добро са недостацима о свом трошку преузме или

- да одбије пријем добра са недостацима.

У сваком од ових случајева, Купац има право и на накнаду штете. Поред тога, и независно од тога, Продавац одговара Купцу и за штету коју је овај, због недостатака на испорученом добру, претрпео на другим својим добрима и то према општим правилима о одговорности за штету.

Продавац је одговоран за све недостатке и оштећења на добрима, која су настала и после преузимања истих од стране Купца, чији је узрок постојао пре преузимања (скривене мане).

У случају неслагања Продавца са извршеним квалитативним пријемом, као и неприхватања или оспоравања приговора, контролу извршене испоруке добара извршиће независна акредитована лабораторија, одобрена од стране Продавца и Купца. Одлука донесена на основу Извештаја независне акредитоване лабораторије биће коначна.

Одлука донета на основу Извештаја независне акредитоване лабораторије за контролу ни у ком случају не ослобађа Продавца од његових обавеза и одговорности из овог Уговора.

Трошкове контроле сноси Продавац.

**ГАРАНТНИ РОК**

**Члан 9.**

За лежајеве за које Наручилац у року од 6 месеци од испоруке позове добављача предметних лежајева, приликом уградње лежајева у веома одговорне компоненте, склопове и агрегате да присуствује уградњи, рад праћења рада у гарантном року, гарантни период је \_\_\_\_\_\_\_ месеца од датума уградње

Испоручиоцу ће бити упућен позив на максимално 6 евентуалних долазака у року од 6 месеци.

Позив Испоручиоцу да присуствује уградњи лежаја ће бити упућен најмање 72 сата пре уградње. Уколико Испоручиоц не буде присуствовао уградњи, услови за гарантни рок ће остати исти као да је присуствовао.

Гарантми рок за остала добра је \_\_\_\_\_\_\_\_\_\_ месеца од датума пријема у магацин купца.

Купац задржава право да методом случајног узорка одређени број комада испоручених добара, провери у акредитованој установи да ли одговарају траженим техничким карактеристикама и квалитету назначеном у Атесту одабраног продавца.

Уколико се у акредитованој установи утврди да испоручена добра не одговарају траженим техничким карактеристикама и квалитету, трошкови провере падају на терет продавца и истом ће бити стављена на располагање испоручена добра.

Купац има право на рекламацију у току трајања гарантног рока, тако што ће у писаном облику доставити Продавцу Приговор на квалитет, а најкасније у року од 3 (три) дана од дана сазнања за недостатак.

Продавац се обавезује да у гарантном року, о свом трошку, отклони све евентуалне недостатке на испорученом добру под условима утврђеним у техничкој гаранцији и важећим законским прописима РС.

У случају потврђивања чињеница, изложених у рекламационом акту Купца, Продавац ће испоручити добро у замену за рекламирано о свом трошку, најкасније 5 (пет) дана од дана повраћаја рекламираног добра од стране Купца.

Гарантни рок се продужава за време за које добро, због недостатака, у гарантном року није коришћено на начин за који је купљено и време проведено на отклањању недостатака на добру у гарантном року.

На замењеном добру тече нови гарантни рок од датума замене.

Сви трошкови који буду проузроковани Купцу, а везани су за отклањање недостатака на добру које му се испоручује, сагласно овом Уговору, у гарантном року, иду на терет Продавца.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 10**.

Продавац је обавезан да у тренутку потписивања Уговора, преда Купцу, као средство финансијског обезбеђења за добро извршење посла у износу од 10% од укупне вредности уговора, без ПДВ, неопозиву, безусловну (без права на приговор) и на први позив наплативу банкарску гаранцију.

Продавац је дужан да Купцу достави неопозиву, безусловну (без права на приговор) и на први писани позив наплативу банкарску гаранцију за добро извршење посла у износу од 10% вредности уговора без ПДВ.

Банкарска гаранција мора трајати најмање 30 (словима:тридесет) календарских дана дуже од рока одређеног за коначно извршење посла.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи за исти број дана за који ће бити продужен рок за извршење обавеза по овом Уговору . Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Купац ће уновчити дату банкарску гаранцију за добро извршење посла у случају да Продавац не буде извршавао своје уговорне обавезе у роковима и на начин предвиђен уговором.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при ПКС уз примену Правилника ПКС и процесног и материјалног права Републике Србије.

.

**УГОВОРНА КАЗНА ЗБОГ ЗАКАШЊЕЊА У ИСПОРУЦИ**

**Члан 11.**

Уколико Продавац не испуни своје обавезе или не испоручи добро у уговореном року и уговореној динамици, из разлога за које је одговоран, и тиме занемари уредно извршење овог Уговора, обавезан је да плати уговорну казну, обрачунату на вредност добара која нису испоручена.

Уговорна казна се обрачунава од првог дана од истека уговореног рока испоруке из члана 5. овог Уговора и износи 0,5% уговорене вредности неиспоручених добара дневно, а највише до 10% укупно уговорене вредности добара,без пореза на додату вредност.

Плаћање уговорне казне, из става 1. овог члана, дoспeвa у рoку до 45 (четрдесетпет) дaнa oд дaнa пријема од стране Продавца рачуна Купца испостављених по овом основу.

У случају закашњења са испоруком дужег од 10 (десет) дана, Купац има право да једнострано раскине овај Уговор и од Продавца захтева накнаду штете и измакле добити.

**ВИША СИЛА**

**Члан 12.**

Дејство више силе се сматра за случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорених обавеза,заону Уговорну страну код које је наступио случај више силе, или обе уговорне стране када је код обе Уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака Уговорна страна сноси своје трошкове и ни један трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади дуга Уговорна страна, ни за време трајања више силе, ни по њеном престанку.

Уколико деловање више силе траје дуже од 30 (тридесет) календарских дана, Уговорне стране ће се договорити о даљем поступању у извршавању одредаба овог Уговора –одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ни једна од Уговорних страна не стиче право на накнаду било какве штете.

**РАСКИД УГОВОРА**

**Члан 13.**

Ако Продавац не испуни овај Уговор, или ако не буде квалитетно и о року испуњавао своје обавезе , или, упркос писмене опомене Купца, крши одредбе овог уговора, Купац има право да констатује непоштовање одредби Уговора и о томе достави Продавцу писану опомену.

Ако Продавац не предузме мере за извршење овог Уговора, које се од њега захтевају, у року од 8 (осам) дана по пријему писане опомене, Купац може у року од наредних 5 (пет) дана да једнострано раскине овој Уговор по правилима о раскиду Уговора због неиспуњења.

У случају раскида овог Уговора, у смислу овог члана, Уговорне стране ће измирити своје обавезе настале до дана раскида.

Уколико је до раскида Уговора дошло кривицом једне Уговорне стране, друга страна има право на накнаду штете и измакле добити по општим правилима облигационог права.

**Члан 14.**

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 15.**

Продавац је дужан да чува поверљивост свих података и информација садржаних у документацији, извештајима, техничким подацима и обавештењима,и да их користи искључиво у вези са реализацијом овог Уговора.

Информације, подаци и документација које је Купац доставио Продавцу у извршавању предмета овог Уговора, Продавац не може стављати на располагање трећим лицима, без претходне писане сагласности Купца,осим у случајевима предвиђеним одговарајућим прописима.

**Члан 16.**

Уколико у току трајања обавеза из овог Уговора дође до статусних промена код Уговорних страна, права и обавезе прелазе на одговарајућег правног следбеника.

Након закључења и ступања на правну снагу овог Уговора, Купац може да дозволи, а Продавац је обавезан да прихвати промену Уговорних страна због статусних промена код Купца, у складу са Уговором о статусној промени.

**Члан 17.**

Продавац је дужан да без одлагања, а најкасније у року од 5(пет) дана од дана настанка промене у било којем од података у вези са испуњеношћу услова из поступка јавне набавке, о насталој промени писмено обавести Купца и да је документује на прописан начин.

Уговорне стране су обавезне да једна другу без одлагања обавесте о свим променама које могу утицати на реализацију овог Уговора.

**ВАЖНОСТ УГОВОРА**

**Члан 18.**

Уговор ступа на снагу након потписивања од стране законских заступника Уговорних страна.

Испуњењем обавеза Уговорних страна Уговор се сматра извршеним.

Уколико Уговор није извршен, раскинут или престао да важи на други начин у складу са одредбама овог Уговора или Закона, Уговор престаје да важи истеком рока од 12 месеци од дана закључења Уговора, а што не утиче на одредбе о гарантном року и обавезама из гарантног рока.

Oбавезе по овом уговору које доспевају у наредној години, Купац ће реализовати највише до износа средстава, која ће за ту намену бити одобрена у ГПП ЈП ЕПС за године у којима ће се плаћати уговорене обавезе.

**ИЗМЕНЕ ТОКОМ ТРАЈАЊА УГОВОРА**

**Члан 19.**

Уговорне стране су сагласне да се евентуалне измене и допуне овог Уговора изврше у писаној форми – закључивањем анекса у складу са прописима о јавним набавкама.

Купац може да дозволи промену цене или других битних елемената Уговора из објективних разлога као што су: виша сила, измена важећих законских прописа, мере државних органа, наступе околности које отежавају испуњење обавезе једне Уговорне стране или се због њих не може остварити сврха овог Уговора.

Наручилац може повећати обим предмета јавне набавке из уговора о јавној набавци за максимално до 5% укупне вредности уговора под условом да има обезбеђена финансијска средства, у случају непредвиђених околности приликом реализације Уговора, за које се није могло знати приликом планирања набавке.

У случају непредвиђених околности приликом реализације Уговора, за које се није могло знати приликом планирања набавке, може се извршити промена термина рока извршења и трајања уговора, не мењајући вредност и цене из уговора.

У случају измене овог Уговора Купац ће донети Одлуку о измени Уговора која садржи податке у складу са Прилогом 3Л Закона и у року од три дана од дана доношења исту објавити на Порталу јавних набавки, као и доставити извештај Управи за јавне набавке и Државној ревизорској институцији.

**ЗАВРШНЕ ОДРЕДБЕ**

**Члан 20.**

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије – примењивих с обзиром на предмет овог Уговора.

**Члан 21.**

Сви неспоразуми који настану из овог Уговора и поводом њега Уговорне стране ће решити споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду

**Члан 22.**

Саставни део овог Уговора су и његови прилози, како следи:

Прилог број 1 Конкурсна документација (Уговорне стране констатују да су обезбедили целокупну званичну конкурсну документацију преко Портала јавних набавки)

Прилог 2 Понуда и структура цене

Прилог 3 Банкарска гаранција.

Прилог 4 Споразум о заједничком наступању (у случају подношења заједничке понуде).

Прилог 4 Распоред количина по месту испоруке

Прилог 5 Техничка спецификација

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

**Члан 23.**

Уговор је сачињен у 6 (шест) истоветних примерка, од којих 2 (два) примерка за Продавца а четири (4) за Купца.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

|  |  |  |
| --- | --- | --- |
| **КУПАЦ**  **ЈП „Електропривреда Србије“Београд, Огранак ТЕНТ Београд-Обреновац** |  | **ПРОДАВАЦ** |
| Финансијски директор ТЕНТ  Милорад Лазић, дипл.екон |  |  |

Напомна: све опционе одредбе из модела овог уговора ће се ускладити са конкретно изабраном понудом.